Morten Goodwin

Morten Goodwin (født 23. november 1980) er en norsk informatiker, professor ved Universitetet i Agder, og nestleder ved Centre for Artificial Intelligence Research. Goodwin vokste opp på Nøtterøy og studerte til mastergrad i IKT ved Universitetet i Agder i 2005, og til doktorgrad i datalogi ved Universitetet i Aalborg i 2011.

Goodwin forsker på kunstig intelligens, og har spesialisert seg på teknikken dype nevrale nettverk. Han er også en aktiv populærvitenskapelig formidler.

Høsten 2020 utga han boken AI. Myten om maskinene på Humanist Forlag.

Referanser

Bibliografi  
 AI. Myten om maskinene Humanist 2020

Norske informatikere
Professorer ved Universitetet i Agder
Personer fra tidligere Nøtterøy kommune